Јирген Ребер
Јирген Ребер (; Гернроде, Источна Немачка, 25. децембар 1953) је бивши немачки фудбалер, а садашњи фудбалски тренер.

Каријера

Играч 
Његова каријера у Бундеслиги трајала је 12 година, уз годину дана прекида када је играо у Канади и Енглеској. Највећи успех као играч је остварио освајањем првенства Немачке са Бајерном у сезони 1980/81. Играо је на позицији везисте.

Тренер 
Ребер је тренирао нижеразредни Ротвајс из Есена, а затим и Штутгарт, берлинску Херту, коју је за шест година довео из Друге лиге до Лиге шампиона, а седео је и на клупи Волфсбурга.

У октобру 2005. године је постављен за тренера Партизана, и на тој позицији се задржао до краја сезоне 2005/06. Партизан је под вођством Ребера одиграо 21 првенствену утакмицу и остварио учинак од 15 победа, четири ремија и два пораза, уз гол-разлику 40:13. Поред тога, елиминисан је у једином мечу Купа СЦГ од српсколигаша Тимока (1:1, 5:6). Немац је преузео црно-беле уочи дербија у деветом колу и у том моменту Партизан је делио друго место на табели са Црвеном звездом, оба тима су имала по 19 бодова. Јесен је завршио са три бода мање од црвено-белих, а после катастрофалних игара у пролећном делу првенству, Ребер се опростио са "минус седам".

Током сезоне 2006/07. је кратко тренирао Борусију из Дортмунда. Ребер је након само осам утакмица на клупи "милионера" поднео оставку. Он се на тај корак одлучио након првенственог пораза од Бохума 0:2. У моменту Реберове оставке Борусија се налазила на 13. месту табеле Бундеслиге са бодом више од тимова који се налазе у зони испадања.

У августу 2008. године је преузео руског премијерлигаша Сатурн. У мају 2009. је добио отказ у овом клубу након што је у новој сезони руске Премијер лиге, Сатурн био на претпоследњем месту, уз само 5 бодова из 8 утакмица.

Референце

Спољашње везе 

 NASL Profile

Рођени 1953.
Немачки фудбалери
Немачки фудбалски тренери
Фудбалери Бајерн Минхена
Фудбалери Вердер Бремена
Фудбалери Бајер Леверкузена
Фудбалери Нотингем Фореста
Тренери ФК Штутгарт
Тренери ФК Херта Берлин
Тренери ФК Волфсбург
Тренери ФК Партизан
Тренери ФК Борусија Дортмунд
Везни играчи у фудбалу